Zlatník (prítok Hornádu, Chrasť nad Hornádom)

Zlatník je vodný tok vo Volovských vrchoch a Hornádskej kotline na území okresu Spišská Nová Ves. Je to pravostranný prítok Hornádu s dĺžkou približne 5,4 km a je tokom V. rádu. 

 Priebeh toku 
Potok pramení na severe strednej časti Volovských vrchov, v geomorfologickom podcelku Hnilecké vrchy, na území obce Poráč, v nadmorskej výške približne  Prameň sa nachádza v intraviláne obce, v údolí tvorenom zo severu svahmi Vysokého vrchu () a od juhu vrchom Poráč ().Volovské vrchy – Krompachy. Turistická mapa. 1 : 50 000. Harmanec: VKÚ, a. s., 1999. Od prameňa tečie krátko na západ, no na okraji obce sa stáča na severozápad až sever a pokračuje údolím, priberajúc sprvu len menšie prítoky. Významnejšie potoky ho napájajú na strednom toku, kde priberá dvojicu ľavostranných a jeden pravostranný prítok spod Skaliska. Na dolnom toku priberá najvýznamnejší, ľavostranný prítok Zábučie a onedlho aj pravostranný Stohový potok. Pred obcou Chrasť nad Hornádom opúšťa Volovské vrchy a vteká do Hornádskej kotliny a jej podcelku Hornádske podolie, kde križuje cestu a železničnú trať Žilina – Košice a následne sa v nadmorskej výške približne  vlieva do rieky Hornád. Potok patrí do širšieho povodia rieky Slaná.

Potok pramení a hornou časťou preteká katastrálnym územím obce Poráč, neskôr prechádza na územie obce Chrasť nad Hornádom a na dolnom toku tvorí hranicu s obcou Vítkovce. Tečie celou dĺžkou v okrese Spišská Nová Ves v Košickom kraji.

 Referencie 

 Pozri aj 
 Volovské vrchy, Hnilecké vrchy
 Hornádska kotlina, Hornádske podolie

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky vo Volovských vrchoch
Kategória:Vodné toky v Hornádskej kotline
Kategória:Povodie Hornádu
Kategória:Vodné toky v okrese Spišská Nová Ves
Kategória:Poráč
Kategória:Vítkovce
Kategória:Chrasť nad Hornádom